Source: https://www.slov-lex.sk/static/SK/ZZ/2004/639/20050101.html
Timestamp: 2020-02-26 06:26:34+00:00
Document Index: 5117589

Matched Legal Cases: ['§ 5', '§ 12', '§ 2', '§ 2', '§ 4', '§ 6']

Časová verzia predpisu účinná od 01.01.2005 do 31.12.2007
Prioritný infraštruktúrny majetok je vo vlastníctve iba štátu alebo diaľničnej spoločnosti.2) Na prioritný infraštruktúrny majetok nie je možné zriadiť záložné právo, ani ho inak použiť na zabezpečenie záväzkov diaľničnej spoločnosti, inej obchodnej spoločnosti alebo tretej osoby, nemožno ho predať, darovať či inak previesť do vlastníctva iných právnických osôb a fyzických osôb okrem štátu. Prioritný infraštruktúrny majetok nepodlieha výkonu rozhodnutia, exekúcii a nie je ani súčasťou konkurznej podstaty podľa osobitných predpisov.3)
Prioritný infraštruktúrny majetok nemožno prenechať do výpožičky. Súčasti diaľnic môže diaľničná spoločnosť prenechať len do nájmu6) na dobu určitú, najviac na 30 rokov.7) Na platnosť nájomnej zmluvy sa vyžaduje predchádzajúci súhlas ministerstva. Na prenajatom prioritnom infraštruktúrnom majetku nemožno zriadiť a prevádzkovať iné stavby ako stavby slúžiace účastníkom cestnej premávky.
Diaľničná spoločnosť je povinná vyporiadať vlastníctvo nehnuteľností uvedených v odseku 1 do vlastníctva štátu.
Po vyporiadaní vlastníctva nehnuteľností uvedených v odseku 1 ich ministerstvo rozhodnutím vyjme z majetku štátu a vloží vo forme nepeňažného vkladu do základného imania diaľničnej spoločnosti.
Na určenie hodnoty nepeňažného vkladu do základného imania diaľničnej spoločnosti podľa odseku 3 sa vzťahuje § 5.
Príjmom diaľničnej spoločnosti sú finančné prostriedky získané z výberu poplatkov, z predaja nálepiek, z úrokov z týchto prostriedkov, z odplatného užívania prioritného infraštruktúrneho majetku a dotácie určené zákonom o štátnom rozpočte na príslušný rozpočtový rok v rozsahu potrebnom na plnenie úloh podľa § 12 ods. 1 a iné príjmy.
Diaľničná spoločnosť zabezpečuje prípravu, realizáciu opráv a výstavbu diaľnic na základe programov ministerstva, programov schválených vládou vrátane spoločných programov Slovenskej republiky a Európskej únie a medzinárodných zmlúv. O plnení týchto programov predkladá diaľničná spoločnosť informácie a podklady ministerstvu dvakrát ročne.
Po vybudovaní uceleného úseku diaľnice a kolaudácii stavby diaľničná spoločnosť poskytne ministerstvu všetky údaje na zaradenie takto ukončenej časti stavby diaľnice do prioritného infraštruktúrneho majetku diaľničnej spoločnosti podľa § 2 ods. 1.
Na rozhodnutie ministerstva podľa § 2 ods. 3, § 4 ods. 1 a § 6 ods. 3 sa nevzťahujú všeobecné predpisy o správnom konaní.15)